उमा भारती ने प्रियंका गांधी पर किया हमला, बोलीं- जिसका पति चोरी के आरोप में हो, उसको तो...  
उमा भारती ने किया प्रियंका पर हमला
लोकसभा चुनाव में आने पर दी प्रतिक्रिया
रॉबर्ट वाड्रा को बनाया निशाना
लोकसभा चुनाव (Lok Sabha Election) को लेकर पक्ष-विपक्ष में काफी तकरार देखने को मिल रही है. कांग्रेस की महासचिव प्रियंका गांधी वाड्रा (Priyanka Gandhi Vadra) को लेकर बीजेपी (BJP) सरकार की केंद्रीय मंत्री उमा भारती (Uma Bharati) ने एक बयान दिया है. मीडिया से बात करते वक्त किसी ने उमा भारती से पूछा कि लोकसभा चुनाव में प्रियंका गांधी (Priyanka Gandhi) के सक्रिय होने पर क्या प्रभाव पड़ने वाला है. इस पर उमा भारती ने प्रियंका के पति रॉबर्ट वाड्रा पर निशाना साधते हुए चोरी का आरोपी कहा. उमा भारती (Uma Bharati) ने कहा, 'कुछ नहीं, जिसका पति चोरी के आरोप में हो, उसको तो लोग किस नजर से..., चोर की पत्नी को किस नजर से देखा जाता है, हिन्दुस्तान उसी नजर से देखेगा उनको.'

Union Minister Uma Bharti on being asked what impact Priyanka Gandhi Vadra will have in this election: Kuchh nahi. Jiska pati chori ke aarop mein ho, usko to log kis nazar se.....chor ki patni ko kis nazar se dekha jata hai Hindustan ussi nazar se dekhega unko. pic.twitter.com/ypLpai59uf

उमा भारती ने इससे पहले भी कई बार विपक्ष पर हमला बोल चुकी हैं. इस बार लोकसभा चुनाव के चलते प्रियंका गांधी पर सवाल पूछे जाने पर अपने राय को स्पष्ट रखते हुए हमला किया है. भारतीय जनता पार्टी (बीजेपी) की वरिष्ठ नेता उमा भारती (Uma Bharti) ने लोकसभा चुनाव न लड़ने के फैसले के बाद पार्टी के लिए सार्वजनिक स्तर पर बयान दिया था. उन्होंने कहा था कि यदि मैं इस लोकसभा चुनाव को लड़ने का फैसला करती तो झांसी से ही लड़ती, किंतु पार्टी ने मेरे फैसले का सम्मान किया, मुझे राष्ट्रीय उपाध्यक्ष बनाया. मैं इस फैसले से बहुत खुश हूं.
इसके अलावा उमा ने अयोध्या में राम मंदिर मसले पर भी कहा था कि ''राम मंदिर के लिए किसी आंदोलन की ज़रूरत नहीं है. माननीय अदालत ने कहा था कि ये मामला आस्था का विवाद नहीं बल्कि ज़मीन का विवाद है. 2010 में फ़ैसला आ गया कि बीच का डोम राम लला का है. तो आंदोलन सफल हो गया, इस बात को साबित करने में कि राम जन्मभूमि है वह. इस मामले में सब पार्टियों को एक करने का प्रयास होना चाहिए. मुझे आगे भी कहेंगे तो मैं कोशिश करूंगी. राम मंदिर का मसला देश के सौहार्द के साथ जुड़ा है इसलिए जितनी जल्दी हो सके समाधान करना चाहिए.''